钦定古今图书集成/明伦汇编/氏族典/第528卷 > 《禹州志》 > 郭隗
## 钦定古今图书集成/明伦汇编/氏族典/第528卷 > 《禹州志》 > 郭隗

按《尚友录》：隗，燕人。昭王欲招贤以强燕。隗曰：“昔有求
千里马者，赍千金往，马已死，五百金买其骨还。怒曰：
‘何为’？”曰：“死者尚买之，况生者乎？马至矣。不期年，千里
之马至者三。大王欲招贤，先从隗始。贤于隗者，岂远
千里哉？”乃筑台置金师事之。乐毅、邹衍、剧辛闻风而
至，乃并强齐。